सेम नाले पर पुली नहीं होने से लंबा रास्ता तय करते हैं लोग
भास्कर संवाददाता | तिब्बड़ी कैंट
गांवरसूलपुर बेट से धुस्सी के किनारे का रास्ता कच्चा होने के कारण और सेम नाले पर पुली नहीं होने के कारण लोगों को 3 किलोमीटर की बजाय 12 किलोमीटर का सफर तय करना पड़ता है।
कुलबीर सिंह निवासी भडाना, सतनाम सिंह निवासी भडाना, सोनू निवासी भडाना, नसीब सिंह और मंगल सिंह ने बताया कि दरिया ब्यास की धुस्सी पर बनी पक्की सड़क तक जाने के लिए यह कच्चा रास्ता तीन किलोमीटर का है और बीच में सेम नाले पर पुली नहीं होने के कारण लोगों को वाया पुराना शाला 12 किलोमीटर सफर तय करना पड़ रहा है। लोगों ने बताया कि धुस्सी पर गांव दलेलपुर, जगतपुर के अलावा डेरों तक लोगों को जाने में मुश्किल पेश आती है। उन्होंने बताया सेम नाला कस्बा घरोडा और गुरदासपुर-मुकेरियां मार्ग से गुजरता हुआ गांव मीलमां के पास दरिया ब्यास में पड़ता है। इस रास्ते के पक्का होने और नाले पर पुली बनने से गांव चंद्रभान, नडाला, मेघिया, कोहलिया, रसूलपुर बेट धुस्सी के किनारे बसे गांव दलेलपुर खेड़ा, जगतपुर डेरों में रहते लोगों को फायदा मिलेगा। लोगों ने अपने पैसे खर्च कर नाले पर सीमेंट के पोल रखे हुए है, जिस पर पैदल ही आना-जाना हो सकता है। लोगों ने पंजाब सरकार से मांग की कि कच्चे रास्ते को पक्का किया जाए और नाले पर पुली बनाई जाए।
गांव निवासियों ने अपने पैसे खर्च करके नाले पर सीमेंट के पोल रखे है।
hin_Deva bho_Deva hin_Deva hin_Deva hin_Deva